14.000 togavganger innstilt på grunn av vedlikeholdsarbeid

Lørdag stenges togstrekningen mellom Drammen og Asker i seks uker. Strekningen er blant flere toglinjer som blir stengt mens vedlikeholdsarbeid pågår.

INNSTILLER AVGANGER: Vy innstiller 14. 000 togavganger Vis mer byoutline Foto: Berit Roald NTB scanpix

Publisert: Publisert: 22. juni 2019 08:35

Vedlikeholdsarbeidet vil også ramme strekningen mellom Skøyen og Drammen, samt Østfoldbanen, skriver Aftenposten.

Totalt blir 14.000 togavganger innstilt som følge av vedlikeholdsarbeidet i sommer, viser tall fra Vy. Rundt 200.000 passasjerer blir berørt.

Vys kommunikasjonssjef Gina Scholz sier at det i snitt settes inn 500 busser daglig for å frakte togpassasjerer som blir berørt.

– Vi trenger 16 busser for å erstatte ett fullt tog i rushtiden, men vi har nok busser til å takle denne situasjonen, sier Scholz.